stanford-oval/wikipedia huggingface dataset:
Ranskan neljäs tasavalta

Neljäs tasavalta (ransk. La Quatrième République) oli ajanjakso Ranskan historiassa vuosina 1946–1958. Tuona aikana Ranskassa oli voimassa vuonna 1946 säädetty tasavaltalainen perustuslaki. Perustuslaki oli monin paikoin yhteneväinen kolmannen tasavallan perustuslain kanssa ja se johti samoihin ongelmiin kuin kolmannen tasavallan aikana, kuten lyhytikäisiin hallituksiin, jotka johtivat politiikan epävakaisuuteen.
Jotkut yrittivät aikaansaada vahvaa hallitusta ennen sotaa vallinneen politiikan epävakaisuuden vähentämiseksi, mutta neljäs tasavalta muistetaan kuitenkin epävakaisuudestaan ja monista vallanvaihdoksistaan huolimatta taloudellisesta kasvusta ja teollistumisesta.
Neljännen tasavallan perustuslain mukaan Ranska ja sen silloiset siirtomaat yhdistettiin Ranskan unioniksi, johon varsinaisen Ranskan lisäksi kuului merentakaisia departementteja ja territorioita. Muutamat näistä kuitenkin itsenäistyivät jo neljännen tasavallan aikana, ja Ranskan Algeriassa käytiin vuodesta 1954 lähtien itsenäisyyssotaa.
Vuonna 1958 säädettiin uusi perustuslaki ja perustettiin viides tasavalta. Samalla Ranskan unioni muutettiin Ranskan yhteisöksi, jonka useimmat jäsenmaat itsenäistyivät muutaman seuraavan vuoden kuluessa.
Aiheesta muualla

Kuvia tai muita tiedostoja aiheesta Ranskan neljäs tasavalta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Fjärde franska republiken
Käännös suomeksi
Rana Daggubati

| Rana Daggubati |
| --- | --- |
 Rana Daggubati vuonna 2012.
Henkilötiedot
Syntynyt: 14. joulukuuta 1984 (ikä 39) Chennai, Tamil Nadu, Intia
Ammatti:  elokuvanäyttelijä elokuvatuottaja
Näyttelijä
Palkinnot
 Paras telugumiestulokas (Filmfare Awards South 2010) Paras miestulokas (CineMAA Awards 2011) Paras miestulokas (Zee Cine Awards 2012) 
Aiheesta muualla
Viralliset kotisivut
IMDb 
Rana Daggubati (s. 14. joulukuuta 1984 Chennai, Tamil Nadu, Intia), yleensä pelkästään Rana, on intialainen näyttelijä. Hän on esiintynyt hindin-, telugun- ja tamilinkielisissä elokuvissa. Rana sai vuoden parhaan miestulokkaan palkintoja sekä Tollywood- että Bollywood-debyyteistään, vuosina 2010 ja 2011 ilmestyneillä elokuvilla Leader ja Dum Maaro Dum.
Ennen näyttelijänuraansa Rana on työskennellyt myös elokuvatuottajana. Ensimmäinen hänen tuottamansa elokuva oli vuoden 2006 Bommalata, joka sai vuoden parhaan telugunkielisen elokuvan kansallisen elokuvapalkinnon. Vuonna 2006 hän sai myös parhaista erikoistehosteista Nandi Awards -palkinnon elokuvalla Sainikudu.
The Times of Indian järjestämässä äänestyksessä Rana valittiin vuoden 2011 lupaavimmaksi miestulokasnäyttelijäksi Bollywoodissa. Lehti valitsi hänet myös saman vuoden 20:nneksi haluttavimmaksi mieheksi.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2010 | Leader | Arjun Prasad | telugu | Parhaan telugumiestulokkaan Filmfare Awards South -palkinto Parhaan miestulokkaan CineMAA Awards -palkinto |
| 2011 | Dum Maaro Dum | DJ Joki Fernandes | hindi | Parhaan miestulokkaan Zee Cine Awards -palkinto Parhaan miestulokkaan Filmfare Awards -ehdokkuus |
| 2011 | Nenu Naa Rakshasi | Abhimanyu | telugu |   |
| 2012 | Naa Ishtam | Ganesh | telugu |  |
| 2012 | Department | Shiv Narayan | hindi |  |
| 2012 | Krishnam Vande Jagadgurum | B. Tech Babu | telugu |  |
| 2013 | Yeh Jawaani Hai Deewani |  | hindi |  |
| 2013 | Something Something |  | telugu |  |
| 2013 | Arrambam |  | tamili |  |
| 2013 | Rudhramadevi |  | telugu/tamili |  |
| 2015 | Baahubali: The Beginning |  | telugu/tamili |  |
| 2017 | The Ghazi Attack |  | telugu/hindi |  |
| 2017 | Baahubali: The Conclusion |  | telugu/tamili |  |
| 2017 | Nene Raju, Nene Mantri | telugu |  |  |
Aiheesta muualla

Rana Daggubati Internet Movie Databasessa. (englanniksi)
Rana Daggubatin kotisivut
Hulda Kuustie

Hulda Kuustie (s. 2000) on suomalainen jalkapalloilija, pelipaikaltaan keskikenttäpelaaja. Hän pääsi Naisten Liigassa Oulu Nice Soccerin joukkueessa vaihtopenkille jo kausina 2018–2019 mutta pelasi ensimmäiset liigaottelunsa vasta kaudella 2022. Hän edusti kausina 2018–2021 Ykkösessä Rovaniemen Palloseuraa.
Rana (suku)

| Rana |
| --- | --- |
 Sammakko (Rana temporaria)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Aitosammakot Ranidae
Suku::  Rana  Linnaeus, 1758
Katso myös
   Rana (suku) Wikispeciesissä   Rana (suku) Commonsissa 
Infobox OKNimi-testi OK: 
Rana on sammakkoeläinsuku. Suvun lajeja tavataan Euraasian lauhkealla vyöhykkeellä Indokiinaan asti sekä Pohjois-Amerikan länsiosissa.
Lajit

Amphibian Species of the Worldin mukaan sukuun kuuluu 47 lajia:
Rana amurensis
viitasammakko, Rana arvalis
Rana asiatica
Rana aurora
Rana boylii
Rana cascadae
Rana chaochiaoensis
Rana chensinensis
Rana chevronta
Rana coreana
Rana culaiensis
hyppysammakko, Rana dalmatina
Rana draytonii
Rana dybowskii
kreikansammakko, Rana graeca
Rana hanluica
Rana huanrensis
Rana iberica
Rana italica
Rana japonica
Rana jiemuxiensis
Rana johnsi
Rana kobai
Rana kukunoris
Rana kunyuensis
Rana latastei
Rana longicrus
Rana luteiventris
Rana macrocnemis
Rana muscosa
Rana omeimontis
Rana ornativentris
Rana pirica
Rana pretiosa
Rana pseudodalmatina
Rana pyrenaica
Rana sakuraii
Rana sauteri
Rana shuchinae
Rana sierrae
Rana tagoi
Rana tavasensis
tavallinen sammakko, Rana temporaria
Rana tsushimensis
Rana ulma
Rana zhengi
Rana zhenhaiensis
Aiheesta muualla

Laji.fi: Ruskosammakot – Rana
iNaturalist: Ruskosammakot (Rana)
ITIS: Rana (englanniksi)
UniProt: Taxonomy - Rana (englanniksi)
University of Michigan, Animal Diversity Web (ADW): Rana (englanniksi)
Global Biodiversity Information Facility (GBIF): Rana (englanniksi)
PheroBase: Semiochemicals of Genus Rana (englanniksi)
Hortto Kaalo

| Hortto Kaalo |
| --- | --- |
 Yhtyeen perustajajäsenistä Feija Åkerlund, Taisto Lundberg ja Marko Putkonen, keskellä laulaja Anneli Sari, oikealla säveltäjä Pekka Jalkanen ja vasemmalla muita muusikoita esiintymässä Hotelli Tornin ravintolassa.
Tiedot
Toiminnassa:  1969–
Tyylilaji:  romanimusiikki
Kotipaikka:  Suomi
Laulukieli:  romanikieli, suomi
Levy-yhtiö:  Warner Music Group  
Aiheesta muualla
Kotisivut
Infobox OKNimi-testi OK: 
Hortto Kaalo on suomalainen itäeurooppalaiseen ja ranskalaiseen romanimusiikkiin erikoistunut yhtye, joka esiintyy suomen kielellä ja romanikielellä. Yhtyeen perustivat vuonna 1969 Feija Åkerlund, Marko Putkonen, Taisto Lundberg ja Heikki Nyman. Heistä Nyman muutti pian perustamisen jälkeen Ruotsiin.
Jäsenistä Feija Åkerlund ja Marko Putkonen ovat kuuluneet kokoonpanoon koko ajan, Lundberg ja Ellen Hagert (taiteilijanimeltään Iris Ellen) vaihtelevasti. Yhtyeen romanikielinen nimi tarkoittaa ’oikeaa mustalaista’.
Hortto Kaalon ensimmäinen single oli vuonna 1970 ilmestynyt, kantaaottava Miksi ovet ei aukene meille. Yhtyeen kaksi ensimmäistä albumia myivät kultaa. Yhtye esiintyi myös televisiossa. Ensimmäinen viihdesarja oli Tuovi ja Marko Putkosen sekä Reima Nikkisen käsikirjoittama Mustalaiseks olen syntynyt.
Yhtye lopetti aktiivisen keikkailun 1970-luvun lopulla. Sen jäsenistä Marko Putkonen on tullut tunnetuksi oopperalaulajana. Hortto Kaalolta ilmestyi 1990-luvulla yksi levy.
Hortto Kaalon jäsenet osallistuivat myös lastenmusiikin tekoon ja levyttivät useita kappaleita M. A. Nummisen ja Pekka Jalkasen Iso mies ja keijukainen -albumille sekä sitä seuranneelle Oskari Olematon – Suutari Joonaksen iltapäivä, osa I -levylle.
2000-luvulla yhtye on esiintynyt satunnaisesti.
Lokakuussa 2012 yhtye julkaisi 40-vuotisjuhlalevyn sekä järjesti juhlakonsertin Kansallisteatterissa.
Julkaisut > Albumit

Hortto Kaalo (1971), myyty 29 000 kappaletta
Hai Hortto Kaalot (1972), myyty 25 000 kappaletta
Kättä päälle ja käsirahaa (1973)
Älä unohda tuskaa (1976)
Parhaat päältä (1978)
Tätä maata rakastan (1980)
Tunne riittää (1992)
Ei kenenkään lähimmäinen (1996)
Legenda 40-v. (2012)
Julkaisut > Muuta tuotantoa

Iso mies ja keijukainen (1970) – lastenmusiikkilevy, jolla Hortto Kaalon jäsenet esittivät useita kappaleita
Oskari Olematon – Suutari Joonaksen iltapäivä, osa I (1971)
Hughes Hall

| Hughes Hall |
| --- | --- |
  

Perustettu:  1885
Opiskelijoita:  119
Jatko-opiskelijoita:  391
Sijainti:  Cambridge, Englanti  Yhdistynyt kuningaskunta
Osoite:  Mortimer Road Cambridge CB1 2EW
Yhteistyö:  Linacre College (Oxford)
Sivusto:  www.hughes.cam.ac.uk
Hughes Hall on yksi Cambridgen yliopiston 31 collegesta. Se perustettiin 1885 nimellä Cambridge Training College, joka oli vain naisopiskelijoille tarkoitettu oppilaitos. Arkkitehti William M. Fawcett suunnitteli nykyisistä rakennuksista ensimmäisen, joka valmistui 1895; siihen asti college oli toiminut väliaikaistiloissa Newnhamin kylässä. College nimettiin ensimmäisen rehtorinsa Elizabeth Phillips Hughesin mukaan vuonna 1949 Cambridgen yliopiston alettua edellisenä vuonna myöntää tutkintoja myös naisille. College alkoi hyväksyä naisten lisäksi myös miesopiskelijoita ensi kertaa vuonna 1973. College on tarkoitettu ainoastaan jatko-opiskelijoille ja yli 21-vuotiaille perustutkinto-opiskelijoille.
Aiheesta muualla

Kuvia tai muita tiedostoja aiheesta Hughes Hall Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Hulda Nordenstreng

| Hulda Nordenstreng |
| --- | --- |

Kansanedustaja
Vaalipiiri:  Mikkelin läänin vaalipiiri
Henkilötiedot
Syntynyt: 13. tammikuuta 1879 Mikkeli
Kuollut: 27. joulukuuta 1971 (92 vuotta) Mikkeli
Kansalaisuus:  suomalainen
Asuinpaikka:  Mikkeli
Ammatti:  liikkeenharjoittaja
Arvonimi: kauppaneuvos
Puoliso:  Otto Lennart Nordenstreng
Tiedot
Puolue:  Kansallinen Edistyspuolue
Koulutus:  tyttökoulu, keittokoulun opettajakurssi
Hulda Maria Nordenstreng, o.s. Hynninen (13. tammikuuta 1879 Mikkeli – 27. joulukuuta 1971 Mikkeli) oli suomalainen liikkeenharjoittaja ja kansanedustaja.
Nordenstreng kävi tyttökoulun 1894 ja keittokoulun opettajakurssi 1897. Hän oli Isonkyrön talous- ja emäntäkoulun opettaja 1897–1899. Hän perusti Mikkeliin vaatetusliikkeen, jonka toimitusjohtaja hän oli 1904–1954.
Nordenstreng valittiin kansanedustajaksi Mikkelin läänin vaalipiiristä. Hän oli kansanedustaja Kansallisen Edistyspuolueen eduskuntaryhmässä 1. elokuuta 1929 – 20. lokakuuta 1930.
Nordenstreng toimi myös kunnallispolitiikassa Mikkelin kaupunginvaltuustossa 1919–1956 ja Mikkelin kaupunginhallituksessa, ja hänelle myönnettiin kunnallisneuvoksen arvonimi 1942. Hän oli vuonna 1931 presidentin valitsijamies.
Nordenstrengin vanhemmat olivat kauppias Abraham Hynninen ja Hedda Stolt. Hänen puolisonsa oli vuodesta 1899 Otto Lennart Nordenstreng.
Nordenstrengin muistoksi on Mikkelin Kirkonvarkauden alueelle nimetty kaksi katua, Huldankuja ja Huldanranta.
Pyhävuori

Pirunpelto ja radioasema Pyhävuorella
Pyhävuori (ruots. Bötombergen) on vuorenselänne Lapväärtissä Kristiinankaupungissa. Sen korkeus merenpinnasta on 130 metriä, ja se on Pohjanmaan maakunnan korkein kohta. Siellä on runsaasti harvinaisia kasvilajeja, kuten siperiankärhö, ja muinaisia rantakivikkoja.
Pyhävuoren huipun läheisyydessä on radioasema ja sen länteen laskevalla rinteellä on laskettelurinne.
Hjalmar Stenholm

Hjalmar Stenholm vuonna 1954.
Alfred Hjalmar Stenholm (1. toukokuuta 1887 Tuusula – 5. heinäkuuta 1955 Helsinki) oli suomalainen kuvanveistäjä ja muotokuvamaalari.
Kuvanveiston ja tilausmuotokuvien lisäksi hän maalasi niin sanottua toritaidetta elättääkseen kuusilapsisen perheensä. Tunnetuin hänen töistään on veistos Aleksis Kivestä, joka syntyi Kiven veljen tyttären Agnes Karoliina Vidingin avustuksella. Teos on nähtävillä Aleksis Kiven kuolinmökissä Tuusulassa. Hän signeerasi työnsä aina nimellä Hj Stenholm.
Myöhemmin hän oli avustamassa Wäinö Aaltosta, Helsingin Rautatientorilla olevan Aleksis Kiven muistopatsaan tekemisessä ja teki kyseiseen teokseen Aleksis Kiven pään. Hänen taulujaan sekä veistoksia on näkynyt 1930- ja 1940-luvun suomalaisissa elokuvissa.
Stenholm opiskeli Suomen taideyhdistyksen piirustuskoulussa vuosina 1907–1908, ja mallikoulussa 1908-1910. Hänet on haudattu Helsingin Malmin hautausmaalle.
Hodšo

| Hodšo Ходшо |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Novosokolnikin piiri
Koordinaatit:  56°35′46″N, 29°35′49″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  Velikaja
Laskujoki:  Velikaja
Järvinumero:  01030000111102000025397
Mittaustietoja
Pituus:  1,4 km 
Leveys:  1 km 
Pinta-ala:  1,101 km² 
Tilavuus:  0,0052 km³ 
Keskisyvyys:  4,7 m 
Suurin syvyys:  8,5 m 
Valuma-alue:  84,78 km² 
 fiHodšo 
Hodšo tai Hottšo (ven. Ходшо, Хотчо) on järvi Luoteis-Venäjällä Pihkovan alueen Novosokolnikin piirissä.
Maantietoa

Järvi on 1,4 kilometriä pitkä, 1,0 kilometriä leveä ja sen pinta-ala on 1,101 neliökilometriä eli 110 hehtaaria. Se on suuriselkäinen järvi, jossa ei ole saaria. Keskisyvyys on 4,7 metriä ja syvänteessä on 8,5 metriä vettä. Muutama matalikko näkyy ilmakuvissa tiheänä vesikasvillisuutena. Järven eteläpuolella sijaitsee Balandinon kylä (ven. Баландино), jonka pellot ja niityt ulottuvat etelärantaan asti. Järven itäpuolella on vielä Sadiban (ven. Садиба) kylä, jonka pellot ulottuvat itärannoille asti. Myös järven luoteispuolella on rantaan ulottuvia viljeltyjä peltoja. Siellä ei näy ilmakuvissa asutusta. Muut ranta-alueet ovat suomaata tai metsää.
Luontoarvoja

Järvessä elää ainakin lahna, hauki, muikku, ahven, pasuri, kiiski, karppi, ruutana, suutari, made, säyne, törö, simppu, mutakala, rantanuoliainen, seipi, turpa, allikkosalakka, salakka, nieriä ja kymmenpiikki, sekä joitakin Rutilus-suvun kaloja ja jokirapua niukasti. Sen ympärstössä on enimmäkseen pelto- ja niittymaata sekä lisäksi hieman metsää ja suota. Rannat ovat kivisiä hiekkarantoja, jossa on paikoittain mutaisia osuuksia. Soiden yhteydessä järvelle on kasvanut hetteikköisiä turvelauttoja. Järven pohja on hiekkaa ja sen päällä on kertynyt mutaa. Järvi on kivinen.
Vesistösuhteita

Hodšo sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järveen laskee etelästä metsä- ja pelto-oja. Pääasiallinen vedenlähde on Velikaja, jonka läpivirtausjärvi Hodšo on. Sen valuma-alueen koko on lähteestä riippuen 55,4  tai 84,78  neliökilometriä. Pääuoman edellinen järvi on Bolšoi Vjaz ja seuraavat järvet ovat Verhneje ja suuri Bolšoje Ostrijo.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Randabergin kirkko

| Randabergin kirkko Randaberg kirke |
| --- | --- |
 Kirkko vuonna 2007.
Sijainti:  Randaberg, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1845
Suunnittelija:  H. D. F. Linstow
Materiaali:  puu
Istumapaikkoja:  460
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ranabergin kirkko (norj. Randaberg kirke) on Randabergin kunnassa Rogalandin läänissä Norjassa sijaitseva puinen pitkäkirkko vuodelta 1845.
Aiheesta muualla

Kuvia tai muita tiedostoja aiheesta Randabergin kirkko Wikimedia Commonsissa
Rana Vikrama

| Rana Vikrama |
| --- | --- |
 Eräs useista Rana Vikrama -elokuvan (2015) julisteista.
Ohjaaja:  Pavan Wadeyar
Käsikirjoittaja:  Pavan Wadeyar
Tuottaja:  Jayanna Bhogendra
Säveltäjä:  V. Harikrishna
Kuvaaja:  Vaidy S
Pääosat:   Puneeth Rajkumar  Adah Sharma  Anjali  Vikram Singh 
Valmistustiedot
Valmistusmaa:   Intia
Tuotantoyhtiö:  Jayanna Combines Reliance Entertainment
Levittäjä:  Reliance Entertainment 01 Distribution
Ensi-ilta:  10. huhtikuuta 2015
Kesto:  147 min
Alkuperäiskieli:  kannada
Aiheesta muualla
IMDb 
AllMovie
Infobox OKNimi-testi OK: 
Rana Vikrama on 10. huhtikuuta 2015 ensi-iltansa saanut intialainen kannadankielinen toimintaelokuva, jonka on ohjannut Pavan Wadeyar. Sen pääosissa esiintyivät Puneeth Rajkumar, Anjali ja Adah Sharma.
The Times of India antoi elokuvaa kehuvassa arvostelussaan sille neljä tähteä viidestä ja International Business Timesin Intian painos arvioi elokuvan kolmen tähden arvoiseksi; hyväksi kerran katsottavaksi toimintaelokuvaksi. Sittemmin esimerkiksi elokuvan miespääosaa esittänyt Puneeth Rajkumar sai roolistaan parhaan näyttelijän Filmfare South -palkinnon.
Näyttelijät

| 0 | 1 | 2 |
| --- | --- | --- |
|  Puneeth Rajkumar  | … |  ACP Vikram / Vikrama   |
|  Anjali  | … |  Gowri   |
|  Adah Sharma  | … |  Paaru   |
|  Girish Karnad  | … |  K.V. Anand Rao   |
|  Rangayana Raghu  | … |  Kulakarni   |
|  Vikram Singh  | … |  Johnson / Louis Batten   |
|  Sudha Belawadi  | … |  Vikraman äiti   |
|  Mukhyamantri Chandru  | … |     |
|  Avinash  | … |  'Kusti' Ranganna   |
|  Dinesh Mangalore  | … |  MLA Kulkarni   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | Ranavikrama | Kunal Ganjawala |  |  |  |  |  |  |  |
| 2. | Airtelu Aircelu | Vijay Prakash |  |  |  |  |  |  |  |
| 3. | Neene Neene | Puneeth Rajkumar, Palak Muchhal |  |  |  |  |  |  |  |
| 4. | Gowri Gowri | Karthik, Priya Himesh |  |  |  |  |  |  |  |
Aiheesta muualla

Rana Vikrama Internet Movie Databasessa (englanniksi)
Full house for Rana Vikrama in Delhi! (14.4.2015) (englanniksi) (indiatimes.com)
Rana Vikrama USA Trailer
Rana Vikrama (youtube.com)
#RanaVikrama @RanaVikramaFilm (twitter.com)
Rebekka Karijord

Rebekka Karijord (s. 1976) on norjalainen laulaja ja säveltäjä. Karijord opiskeli Norsk Musikkteater og Ballettakademissa Oslossa. Hän on myös opiskellut Teatterikorkeakoulussa Tukholmassa 1999–2003. Hän on julkaissut levyt Neophyte (KKV, 2003), Good or goodbye (2006), Noble art of Letting Go (2009) ja We become Ourselves (2012). Noble art of Letting Go oli musiikkina sirkus Cirkörin esityksessä ”Wear it like a crown” (näyttelyn nimi on peräisin albumista). Syksyllä 2007 Karijord kirjoitti musiikkishow'n "Mitt namn är Rachel Corrie" ja keväällä 2008 hän näytteli ja sävelsi musikaalin "Som Jerusalem" Tukholman kaupunginteatterille. Syksyllä 2008 hän sävelsi musikaalin "Love och circusfåglarna" Royal Dramatic Theatressa Tukholmassa
Aiheesta muualla

http://rebekkakarijord.com
Huhanantti

Huhanantti on suomalainen sukunimi muun muassa seuraavilla henkilöillä:
H. J. Huhanantti, Etelä-Savo- ja Savolainen-lehtien päätoimittaja
Pentti Huhanantti (1909–1985), juristi, Suomen Hypoteekkiyhdistyksen pääjohtaja
Tatu Huhanantti (1914–1940), hävittäjä-ässä, kaatui talvisodassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hjalmar Schildt

Hjalmar Schild
Carl Hjalmar Fabian Schildt (18. marraskuuta 1849 Heinola – 7. toukokuuta 1925 Helsinki) oli suomalainen liikemies, kauppaneuvos (1907) ja moninkertainen valtiopäivämies.
Hjalmar Schildt oli yhdessä Mauritz Hallbergin kanssa perustamansa Schildt & Hallbergin osakas vuodesta 1877 ja johtokunnan puheenjohtaja vuodesta 1917. Hän oli myös Tanskan pääkonsuli 1908–1918 ja aatelissäädyssä sukunsa edustaja valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906.
Rebekka Räsänen

Rebekka Räsänen (10. marraskuuta 1908 Kanneljärvi – 7. huhtikuuta 1983 Viitasaari) oli suomalainen kirjailija ja kirjastonhoitaja.
Räsäsen vanhemmat olivat maanviljelijä Iisakki Määttänen ja Loviisa Turtiainen. Hän suoritti 1957 sivutoimisen kirjastonhoitajan kurssin ja työskenteli pitkään Viitasaaren kunnankirjastossa. Hän työskenteli myös opettajana ja toimittajana. Räsäsen kirjallinen tuotanto koostui pääasiassa nuorten- ja lastenkirjoista. Rebekka Räsänen oli naimisissa 1947–1955 Heikki Olavi Räsäsen kanssa ja liitto päättyi eroon. Räsänen kirjoitti muutaman teoksensa käyttäen miehensä nimeä (Heikki Räsänen) nimimerkkinä.
Teoksia

Marja, puotityttö, romaani. Karisto 1951.
Anneli Juoniemen kartanossa, nuorisoromaani. Gummerus 1952.
HTY, kuvitus Maija Karma. Tammi 1952, Tammen Tyttöjen sarja 7.
Näkemiin, Soliseva!, seikkailukertomus, kuvitus Kylli Koski. Otava 1952, Poikien seikkailukirjasto, nimimerkillä Heikki Räsänen.
Ahvenanmaan neito, historiallinen romaani. Tammi 1953.
Juoniemeä ei voi unohtaa, nuorisoromaani. Gummerus 1953.
Helmikampa, romaani. Tammi 1954.
Toimekkaat karkurit. Kuva ja sana 1954, nimimerkillä Heikki Räsänen.
Jälleen Juoniemessä, nuorisoromaani. Gummerus 1955.
Saarisen musta lammas, nuorisoromaani. Gummerus 1958, Gummeruksen nuorten kirjasto 38.
Johannan lasitorni. WSOY 1959, Nuorten toivekirjasto 118.
Saarisen musta lammas, radiokuunnelma 1960.
Musta lammas lyö päänsä seinään, romaani tytöille. Gummerus 1961.
Kesäkeittoa, romaani.  Gummerus 1964.
Randall Cobb

| Randall Cobb> Henkilötiedot |
| --- | --- |
Koko nimi:  Randall Graig Cobb
Syntynyt: 17. toukokuuta 1950 Abilene, Texas, Yhdysvallat
Kansalaisuus:   Yhdysvallat
Nyrkkeilijä
Lempinimi:  Tex
Pituus:  191  cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  52
Voitot:  43
– tyrmäysvoitot:  36
Tappiot:  7
Ratkaisemattomat:  1
Randall Graig "Tex" Cobb (s. 7. toukokuuta 1950 Abilene, Texas, Yhdysvallat) on yhdysvaltalainen entinen nyrkkeilijä ja näyttelijä.
Nyrkkeilyura

Cobb syntyi Abilenessä Texasissa Norma Gracen lapsena. 19-vuotiaana hänestä tuli potkunyrkkeilijä Joe Frazierin nyrkkeilysalilla Philadelphiassa.
Voitettuaan kaikki yhdeksän potkunyrkkeilyvastustajaansa hän siirtyi nyrkkeilyyn. Cobb voitti nyrkkeilydebyytissään Texasin El Pasossa tyrmäyksellä Pedro Vegan ja sai 13 helppoa voittoa, joiden jälkeen hän pääsi haastamaan mestari Larry Holmesin WBC:n MM-tittelistä. Cobb hävisi ottelun lopulta tuomariäänin 15 erän jälkeen. Moni nyrkkeilyn ystävä pyysi häntä kohtaamaan lujaiskuisen Earnie Shaversin, jonka Cobb voitti ottelun kahdeksannessa erässä tyrmäyksellä. Cobb otteli myös Michael Dokesia vastaan.
Aiheesta muualla

ammattinyrkkeilyottelut boxrec.com tietokannassa
Randall Cobb Internet Movie Databasessa. (englanniksi)
Rantavyöhyke

Veden vyöhykkeitä
Vuorovesivyöhyke
Neriittinen vyöhyke
Rantavyöhyke
Sublitoraalivyöhyke
Foottinen vyöhyke
Pelaginen vyöhyke
Epipelaginen vyöhyke
Mesopelaginen vyöhyke
Batypelaginen vyöhyke
Bentaalinen vyöhyke
Abyssopelaginen vyöhyke
Hadaalivyöhyke
Pohjavyöhyke
Abyssaalivyöhyke
Kerroksellisuus
Harppauskerros
Isopykni
Kemokliini
Halokliini
Termokliini
Termohaliini
Rantavyöhyke eli litoraali on järven tai meren matalahko kasvillisuusvyöhyke, johon valon ja aallokon vaikutus ulottuu.
Monet kasvi- ja eläinlajit elävät rantavyöhykkeessä. Lisäksi monet ulapalla elävistä kaloista tulevat sinne kutemaan.
Valtamerissä rantavyöhykettä määrittää myös vuorovesivirtausten vaikutus. Se ulottuu tyypillisesti 5–10 metrin syvyyteen laskuveden korkeudesta.
Aiheesta muualla

Kuvia tai muita tiedostoja aiheesta Rantavyöhyke Wikimedia Commonsissa
Ranskan parlamenttivaalit 2017

Ranskan parlamenttivaalit 2017 järjestettiin 11. ja 18. kesäkuuta 2017. Vaaleissa valittiin 577 kansanedustajaa Ranskan viidennen tasavallan 15. kansalliskokoukseen.
Parlamenttivaaleja edeltäneessä presidentinvaalissa La République en Marche! (REM) -puolueen Emmanuel Macron valittiin presidentiksi. Macronin puolue ja sen kanssa vaaliliitossa ollut Mouvement démocrate (MoDem) saivat 350 paikallaan ehdottoman enemmistön parlamenttivaaleissa. Alle 43 prosentin äänestysprosentti oli ennätyksellisen alhainen.
Aiheesta muualla

Kuvia tai muita tiedostoja aiheesta Ranskan parlamenttivaalit 2017 Wikimedia Commonsissa